

**Dysgu i addysgu Ieithoedd mewn Ysgolion Cynradd, Rhan 2**

**Modiwl newydd LXT191**

Fel un o fyfyrwyr presennol Y Brifysgol Agored sy'n dilyn modiwlau Addysgu Ieithoedd mewn Ysgolion Cynradd LXT192 Ffrangeg / LXT193 Almaeneg / LXT194 Sbaeneg / LXT197 Tsieineeg, gobeithiaf y bydd gennych ddiddordeb mewn modiwl newydd dilynol, sef **LXT191.**

Fel rhan o fodiwl LXT191:

* gall myfyrwyr sy'n dilyn un o'r pedwar modiwl (LXT192 Ffrangeg / LXT193 Almaeneg / LXT194 Sbaeneg / LXT197 Tsieineeg) ar hyn o bryd barhau i astudio'r un iaith hyd at lefel o ruglder sy'n cyfateb i lefel A2

[Fframwaith Cyfeirio Ieithoedd Ewropeaidd Cyffredin Cyngor Ewrop](https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale) (CEFR).

* gall athrawon sydd eisoes â gwybodaeth ddigonol am Ffrangeg, Almaeneg, Sbaeneg neu Tsieineeg i astudio'r modiwl hwn, sy'n cyfateb i lefel A1 CEFR yn un o'r pedair iaith, ond nad ydynt wedi astudio un o'r pedwar modiwl rhagarweiniol, gofrestru'n uniongyrchol ar gyfer y cwrs dilynol, sef LXT191, er mwyn meithrin eu sgiliau yn yr iaith honno ymhellach a dysgu am addysgeg ieithoedd mewn ysgolion cynradd, heb orfod astudio un o'r modiwlau rhagarweiniol hefyd.

Bydd LXT191:

* yn dilyn yr un fformat â'r modiwlau LXT presennol ac yn cael ei gynnig yn y pedair iaith hefyd. Fel rhan o'r gwelliannau a wnaed gennym bydd holl ddeunyddiau cyrsiau bellach ar gael ar un wefan, gan ei gwneud yn haws i fyfyrwyr gael gafael arnynt.
* yn addysgu addysgeg ieithoedd mewn ysgolion cynradd mewn mwy o fanylder, gan ymdrin â:
  + sgiliau ysgrifennu a darllen,
  + dysgu rhyngddisgyblaethol gyda ffocws arbennig ar ddysgu yn yr awyr agored yn ogystal â chysylltiadau â meysydd pwnc allweddol eraill, er enghraifft STEAM/MELTS ac Ieithoedd,
  + dysgu ac addysgu ieithoedd mewn cyd-destunau/cymunedau amlieithog.
* Byddai disgwyl i athrawon sydd wedi dechrau mewn un iaith ar LXT192/3/4 a 7 ac sydd am symud ymlaen i LXT191 barhau i astudio'r un iaith er mwyn gwella eu sgiliau; oni bai bod ganddynt hyfedredd mewn iaith arall y maent am ei gwella ymhellach ar LXT191. Fodd bynnag, dim ond unwaith y gellir astudio LXT191.
* O gymharu ag LXT192/3/4 a 7, bydd yn cynnwys yr un:
  + llwyth gwaith,
  + strwythur asesu,
  + bydd y myfyrwyr yn ennill 15 o gredydau prifysgol, yn ogystal â thystysgrif cwblhau ar gyfer eu hastudiaeth o addysgeg.
* Ar ddiwedd eu hastudiaeth o iaith, bydd y myfyrwyr yn ennill cymhwyster sy'n cyfateb i ddiwedd lefel A2 CEFR (diwedd lefel ôl-ddechreuwr). Ar ôl cwblhau'r ddau gwrs, byddai'r myfyrwyr mewn sefyllfa dda i fynd ymlaen i astudio un o'n cyrsiau iaith safonol yn Y Brifysgol Agored pe byddent yn dymuno gwella eu gwybodaeth am yr iaith y maent yn ei hastudio ymhellach.

Cynhelir y modiwl rhwng mis Hydref 2024 a mis Gorffennaf 2025.

**Os oes gennych ddiddordeb yn y modiwl hwn, mynnwch sgwrs ag Arweinydd eich Consortiwm neu'ch pennaeth a fydd yn gallu dweud wrthych a yw'n bosibl cael nawdd i dalu'r ffioedd.**

Y dyddiad cau ar gyfer cofrestru ar gyfer y modiwlau hyn yw  **5 Medi 2024**, ond byddwn yn cynghori pob myfyriwr i gyflwyno ei ddogfennau cofrestru erbyn **diwedd mis Awst 2024** er mwyn osgoi unrhyw oedi cyn dechrau'r modiwlau o ganlyniad i unrhyw faterion a allai godi wrth brosesu'r dogfennau hyn.